
PA_NonLegDec

UDTALELSE
Udvalget om Kvinders Rettigheder og Ligestilling opfordrer Budgetkontroludvalget, som er korresponderende udvalg, til at optage følgende i det forslag til beslutning, det vedtager:<RepeatBlock-Dec>
A.	der henviser til, at ligestilling mellem kønnene er en grundlæggende værdi for Unionen, og at Unionen er fast besluttet på at fremme ligestilling i alle aktiviteter i henhold til artikel 8 i TEUF og indføre integration af kønsaspektet; der henviser til, at budgetter ikke er kønsneutrale og skal udarbejdes og gennemføres med henblik på ligestilling mellem kønnene;
B.	der henviser til, at Parlamentet gentagne gange har anmodet Kommissionen om at fremme og gennemføre integration af kønsaspektet, herunder kønsbudgettering og kønsspecifikke konsekvensanalyser inden for alle Unionens politikker;
C.	der henviser til, at Kommissionen endnu ikke har analyseret, om det er hensigtsmæssigt at foreslå, at en vis procentdel af EU-budgettet skal anvendes til støtte for ligestilling mellem kønnene.
1.	anerkender Unionens tilsagn om at integrere kønsaspektet og forbedre metoden til sporing af kønsudgifter; beklager, at Kommissionens metode fortsat er utilstrækkelig, da den ikke tager højde for negative virkninger og 20 % af tiden efterlader en usikkerhed med hensyn til de kønsmæssige konsekvenser; opfordrer Kommissionen til at forbedre metoden og til at spore negative konsekvenser;
2.	glæder sig over ajourføringen af retningslinjerne og værktøjskassen for bedre regulering; beklager, at der ikke er gjort fremskridt med hensyn til at gennemføre kønsspecifikke analyser af behov og virkninger for EU's finansieringsprogrammer; opfordrer Kommissionen til konsekvent at gennemføre sådanne analyser; pålægger den at indlede konsekvensanalysen af den næste FFR, herunder til at gennemføre kønsspecifikke analyser;
3.	bemærker, at oplysningerne om EU-budgettets indvirkning på kønsaspektet fortsat er utilstrækkelige; fremhæver manglerne i forbindelse med den manuelle indsamling, indberetning og evaluering af kønsopdelte data; opfordrer Kommissionen til at forbedre kvaliteten af data;
4.	opfordrer Kommissionen til at analysere, hvilken procentdel af EU-budgettet der bør støtte ligestilling mellem kønnene; opfordrer endvidere til, at der fastsættes mål og resultatindikatorer i forbindelse med al fremtidig lovgivning, herunder i forbindelse med den næste FFR.

